Праз самы кароткі тэрмін яго стараннасць, працавітасць, а галоўнае – літаральнае адчуванне дрэва як матэрыялу, з якога можна вырабляць самыя розныя рэчы, былі заўважаны. Неяк атрымалі заказ – вялікі стол для кіраўніка. Зрабіў Уладзімір. З розных парод дрэва, зверху – інкрустацыя чорным дубам. А тут і позву ў войска атрымаў. Задумаліся на фабрыцы: ці адпускаць такога спецыяліста, але – “Няхай паслужыць і вяртаецца”.